Nickelback

**Nickelback** é un grupo de rock alternativo canadense procedente de Hanna formado en 1995.

## Historia 
### O inicio 
A banda vén do Canadá, dunha cidade chamada Hanna, Alberta (no oeste canadense). Foi formada na década dos 90 e iniciou a carreira en Vancouver.
O grupo foi formado en 1996 cando o vocalista Chad Kroeger reuniu a seu irmán Mike Kroeger, e outro antigo amigo Ryan Peake para formaren unha banda; o cargo de batería inicialmente foi ocupado por Brandon Kroeger, curmán de Chad e Mike que máis tarde sería substituído por Ryan Vikedal. O batería Brandon Kroeger gravou apenas o primeiro álbum *Curb* e foi substituído por Mitch Guindon por un curto período de tempo até a entrada de Ryan "Nik" Vikedal.
O disco *The State* de 1999 foi lanzado nos EUA en marzo de 2000, obtendo grande éxito nas radios cos singles "Breathe", "Leader of Men" e "Old Enough”.

Un feito curioso é que o álbum *The State* foi lanzado primeiro independente cunha cuberta, despois pola EMI, a gravadora de Nickelback no Canadá, con outra cuberta un pouco diferente, e reeditado pola Roadrunner nos EUA con outra capa, existindo un mesmo disco no mercado con tres cubertas diferentes.

### Éxito comercial 
#### *Silver Side Up* (2001-2003) 
A banda tornouse coñecida co tema "Leader of Men", mais foi co seu single "How You Remind Me" co que a banda deu o seu boom no mundo da música. Este tema, cuxa reprodución nas radios é intensa, deu a coñecer en 2001 o álbum *Silver Side Up*. *Silver Side Up* é un álbum constituído por unhas cancións de rock cunha tonalidade que por veces se torna un pouco máis heavy. Cancións de éxito como "How You Remind Me", a "Too Bad" e "Never Again".
Nickelback ten varias influencias como por exemplo os Lifehouse, Staind e 3 Doors Down.

O álbum *Silver Side Up*, de 2001, foi producido polo veterano Rick Parashar, que xa traballara con Pearl Jam, e mesturado por Randy Staub (Metallica, U2). Foi gravado en setembro, en cinco semanas en Vancouver na Greenhouse Studios, (onde foi gravado tamén *The State*), tendo a participación da guitarra slide de Ian Thornley da banda Big Wreck.

"How You Remind Me" foi o primeiro single do álbum, que fixo que Nickelback escalase os postos de discos máis vendidos, esta música foi escrita en 15 minutos, nos ensaios antes de entrar a banda no estudio, sendo seleccionada para catro premios Grammy e para catro premios Billboard. Esta música foi a máis tocada en 2002 nos EUA, de acordo coa Billboard, dando o título a Nickelback de artistas de rock máis tocados nos EUA en 2002 en todos os formatos de radio.

O grande éxito de *Silver Side Up* fixo que Nickelback recibise disco de platino en Alemaña e nos Países Baixos, na Australia recibiu o platino duplo, no Reino Unido o platino triplo, nos Estados Unidos recibiu o disco de platino quíntuplo, na súa terra natal, Canadá recibiu oito veces o disco de platino e mais dez discos de platino ao redor do mundo.

#### *The Long Road* (2003-2005) 
*The Long Road* foi gravado parte na Greenhouse Studios e parte no estudio da casa de Chad, tamén en Vancouver e é o traballo máis honesto, agresivo e emocional deles. Segundo Chad Kroeger: “Os fans do verdadeiro rock and roll van ter unha sorpresa, o álbum está menos en relación a min e a cousas que pasei, é sobre experiencias que cada un de nós podemos pasar e o que podemos aprender con iso, é o primeiro álbum sen ningunha influencia de fóra, traballamos xuntos para gravar un disco que realmente queríamos gravar, sen ningunha inhibición, non podería ser doutro xeito”.

A banda ten unha longa e impresionante historia de´éxito construída tanto na estrada como nos grandes singles que lanzaron e que alcanzaron posicións incríbeis nos airplays das radios a nivel mundial. Con *Silver Side Up,* o seu terceiro álbum, a banda alcanzou vendas superiores a nove millóns de discos, despois, outro álbum exitoso foi o *The Long Road* de 2003, tamén con máis de 9 millóns de copias, co suceso "Someday".

#### *All the Right Reasons* (2005-2008) 
Lanzado en 2005, o álbum *All the Right Reasons* tivo unha inesperada repercursión por todo o mundo concluíndo en máis de seis singles como "Photograph", "Far Away", "Savin' Me", "Rockstar", "Animals" entre outras, segundo fontes da Billboard a banda é a única da historia en permanecer máis de 102 semanas entre o Top 10 mundial, e tendo o álbum de rock máis vendido dese século, e recibindo o título de Álbum da Década con vendas superiores a 600.000 só no Canadá, máis de 7 millóns nos Estados Unidos de América, e diversos platinos e multi-platinos superando a incríbel marca de 15 millóns de álbums vendidos.

### 2008 - presente 
O 18 de novembro de 2008 lanzaron o seu novo álbum chamado *Dark Horse*, e foi producido por Robert "Mutt" Lange.

O 27 de setembro de 2011 lanzaron á venda en iTunes os dous primeiros singles de *Here and Now* chamados "When we stand together" e "Bottoms up", saíndo á vendo o álbum o 21 de novembro de 2011.

## Integrantes 
### Formación actual 
* Chad Kroeger (vocal, guitarra)
* Ryan Peake (guitarra, back-vocal)
* Mike Kroeger (baixo) 
* Daniel Adair (batería, back-vocal)

### Ex-membros 
* Brandon Kroeger - batería (Álbum: *Curb*) 
* Ryan Vikedal - batería (Álbums: *The State*, *Silver Side Up* e *The Long Road*)

## Discografía 
### Álbums 
* 1996 - *Curb*
* 1999 - *The State*
* 2001 - *Silver Side Up*
* 2003 - *The Long Road* 
* 2005 - *All the Right Reasons*
* 2008 - *Dark Horse*
* 2011 - *Here And Now*
* 2014 - *No Fixed address*
* 2017 - *Feed the Machine*
* 2022 - *Get Rollin*'

;Álbums recompilatorios
* 2002 - *Three-Sided Coin*
* 2013 - *The Best Of Nickelback - Volume 1*

### EPs 
* 1996 - *Hesher*

### Bandas sonoras 
* 2000 - *Book of Shadows: Blair Witch 2 **(coa música "Old Enough")**
* 2002 - *The Scorpion King* **(coa música "Yanking Out My Heart")**
* 2002 - *Spider-Man - Trilha Sonora*
* 2003 - *Daredevil: The Album'
* 2003 - ''Charlie's Angels: Full Throttle* *'(coa música "Saturday Night's Alright (For Fighting)" feat. Kid Rock)'*
* 2004 - *The Punisher: The Album*
* 2006 - *The Hills Have Eyes* **(coa música "Too Bad")**

### Singles 
### Hits de éxito 
*As músicas conseguiron o alto das listas dos EEUU e Canadá.

### Bootlegs 
* 2001 - *Almost Acoustic Christmas*
* 2002 - *Somewhere Close to Hollywood*
* 2002 - *High Voltage Live Radio Show*
* 2003 - *For Tribe Generation EP*
* 2003 - *Live in Toronto, Canada*
* 2005 - *Live in Maplewood, Minnesota*

### DVDs 
* 2002 - *Live At Home* ( 29 de outubro de 2002) 
* 2003 - *The Videos* (23 de setembro de 2003) 
* 2004 - *Road to Success* 
* 2005 - *Photo Album* (4 de outubro de 2005)
* 2006 - *Pictures* (12 de setembro de 2006)
* 2007 - *All the Right Reasons* (10 de xullo de 2007)
* 2008 - *Live at Sturgis 2006*

## Notas 
## Véxase tamén 
### Ligazóns externas 
* Páxina oficial